Ζήσης Ζησάκης

Ο Ζήσης Περ. Ζησάκης (Πορταριά Μαγνησίας, 1898-Αθήνα, 28 Οκτωβρίου 1971)  ήταν Έλληνας μηχανικός, βουλευτής , Δήμαρχος Βόλου από το 1946 έως το 1950 και υπουργός Βιομηχανίας από το 1961 ως το 1962.

 Σταδιοδρομία 
Έκανε σπουδές μηχανολόγου ηλεκτρολόγου στη Γερμανία (Καρλσρούη) και στην Ελβετία (Ζυρίχη). Εργάστηκε στην ηλεκτρική εταιρεία του Βόλου και υπηρέτησε ως διευθυντής της ηλεκτρικής εταιρείας της πόλης.

Διορίστηκε Δήμαρχος Βόλου (τότε Δήμαρχος Παγασών) στις 26 Μαΐου 1946 και υπηρέτησε στο αξίωμα ως τις 14 Αυγούστου 1950Αρχείο Θεσσαλικών Μελετών, 2005, τ. 14, σελ. 201..

Μετά τη θητεία του στη δημαρχία του Βόλου κατήλθε υποψήφιος στις εκλογές του 1958 και εξελέγη επιλαχών στη Μαγνησία. Μετά το θάνατο του στρατηγού Ιατρίδη στις 12 Σεπτεμβρίου 1961 τον διαδέχθηκε στην έδρα του Απεβίωσε χθες αιφνιδίως εντός της Βουλής ο βουλευτής Μαγνησίας της ΕΡΕ Δ. Ιατρίδης, Το Βήμα, 13/9/1961, σελ. 6..

Εξελέγη βουλευτής με την ΕΡΕ στις εκλογές του 1961 με 12.685 σταυρούς προτίμησηςΑρχιτεκτονική, 1961, τεύχη 25-30, σελ. 119. Στην κυβέρνηση του Κωνσταντίνου Καραμανλή διορίστηκε υπουργός Βιομηχανίας στις 4 Νοεμβρίου 1961 και εργάστηκε για την εκβιομηχάνιση της Μαγνησίας. Αργότερα διαφώνησε με την κυβέρνηση, με αποτέλεσμα να παραιτηθεί την 1η Οκτωβρίου 1962.

Απεβίωσε στην Αθήνα και κηδεύτηκε στο Βόλο το 1971"Απεβίωσε τέως υπουργός", εφ. Μακεδονία, 29/10/1971, σελ. 5.

Ήταν παντρεμένος με τη Μαργαρίτα ΛόιμαΕλληνικόν who's who, Εκδοτικός Οργανισμός Ελληνικών who's who 1965, σελ. 174..

 Παραπομπές 

Εξωτερικοί σύνδεσμοι
Ζήσης Ζησάκης στον Πανδέκτη, του Εθνικού Ιδρύματος Ερευνών

Κατηγορία:Δήμαρχοι Βόλου
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Βιομηχανίας
Κατηγορία:Βουλευτές Μαγνησίας